Sodba Splošnega sodišča (četrti senat) z dne 25. novembra 2014 – Alfastar Benelux/Svet

(Zadeva T‑394/12)

„Javna naročila storitev — Postopek javnega razpisa — Tehnično vzdrževanje ter storitve pomoči in posredovanja na lokaciji v zvezi z osebnimi računalniki, tiskalniki in zunanjimi napravami generalnega sekretariata Sveta — Zavrnitev ponudbe enega ponudnika in dodelitev naročila drugemu ponudniku — Odločba, sprejeta po tem, ko je Splošno sodišče prejšnjo odločbo razglasilo za nično — Odškodninski zahtevek“

1. Ničnostna tožba — Razlogi — Neobstoj obrazložitve ali njena nezadostnost — Tožbeni razlog, ki ga je treba preizkusiti po uradni dolžnosti — Prepozno sklicevanje tožeče stranke — Nevplivanje (člen 296 PDEU) (Glej točko 25.)

2. Javna naročila Evropske unije — Sklenitev pogodbe o naročilu na podlagi javnega razpisa — Diskrecijska pravica institucij — Sodni nadzor — Meje (Uredba Sveta št. 1605/2002; Uredba Komisije št. 2342/2002) (Glej točke 26, 71, 203 in 204.)

3. Akti institucij — Obrazložitev — Obveznost — Obseg — Odločitev o neizbiri ponudbe v postopku oddaje javnega naročila storitev — Obveznost, da se na podlagi pisne zahteve obvesti o značilnostih in prednostih izbrane ponudbe ter sporoči ime izbranega ponudnika (člen 296 PDEU; Uredba Sveta št. 1605/2002, člen 100(2)) (Glej točke 27, 28 in 193.)

4. Javna naročila Evropske unije — Sklenitev pogodbe o naročilu na podlagi javnega razpisa — Merila za izbiro — Merilo, ki upošteva število zaposlenih pri ponudniku — Nedopustnost (Uredba Sveta št. 1605/2002; Uredba Komisije št. 2342/2002) (Glej točko 35.)

5. Javna naročila Evropske unije — Postopek javnega razpisa — Bistvene spremembe določb javnega naročila med njegovo veljavnostjo — Pojem — Odločitev naročnika, da v skladu z razpisnimi pogoji ponudniku dovoli zamenjavo nekaterega osebja — Izključitev — Kršitev načela enakega obravnavanja — Neobstoj (Uredba Sveta št. 1605/2002; Uredba Komisije št. 2342/2002) (Glej točke 38, 39, 41 in 43.)

6. Javna naročila Evropske unije — Sklenitev pogodbe o naročilu na podlagi javnega razpisa — Merila za izbiro — Obveznost naročnika, da predvidi izločitev ponudnikov, ki ne dosegajo minimalnih ocen z vidika kakovosti — Neobstoj (Uredba Sveta št. 1605/2002; Uredba Komisije št. 2342/2002) (Glej točko 123.)

7. Javna naročila Evropske unije — Sklenitev pogodbe o naročilu na podlagi javnega razpisa — Merila za izbiro — Sposobnost kandidatov za opravljanje opredeljenih storitev — Merila za oddajo — Značilnosti in prednosti posameznih ponudb — Zmožnost kandidatov, da po dodelitvi naročila izvršijo naročilo — Nedopustnost — Poklicne izkušnje članov ekipe ponudnika — Dopustnost (Uredba Sveta št. 1605/2002, člen 97; Uredba Komisije št. 2342/2002, členi 136, 137 in 138(2)) (Glej točke od 154 do 159.)

8. Javna naročila Evropske unije — Postopek javnega razpisa — Oddaja javnih naročil — Ekonomsko najugodnejša ponudba — Merila za oddajo — Izbira naročnika — Meje — Spoštovanje načel preglednosti, enakega obravnavanja in prepovedi diskriminacije (Uredba Sveta št. 1605/2002, člena 89 in 97; Uredba Komisije št. 2342/2002, členi od 135 do 138) (Glej točki 173 in 174.)

9. Javna naročila Evropske unije — Sklenitev pogodbe o naročilu na podlagi javnega razpisa — Merila za izbiro — Obveznost naročnika da preveri, ali ponudniki ustrezajo merilom — Nadzor sodišča Unije glede spoštovanja (Uredba Sveta št. 1605/2002; Uredba Komisije št. 2342/2002) (Glej točko 194.)

10. Nepogodbena odgovornost — Pogoji — Nezakonitost — Škoda — Vzročna zveza — Neizpolnitev enega od pogojev — Zavrnitev odškodninske tožbe v celoti (člen 340, drugi odstavek PDEU) (Glej točko 221.)

Predmet

Prvič, predlog za razglasitev ničnosti odločbe Sveta z dne 13. junija 2012 o neizbiri tožeče stranke v okviru omejenega javnega razpisa UCA 218/07 za tehnično vzdrževanje ter storitve pomoči in posredovanja na lokaciji v zvezi z osebnimi računalniki, tiskalniki in zunanjimi napravami generalnega sekretariata Sveta in dodelitvi naročila drugemu ponudniku, in drugič, zahtevek za povračilo škode, domnevno nastale zaradi dodelitve naročila drugemu ponudniku.

Izrek

1. Tožba se zavrne.